C 283/74

Bendrojo dokumento, iš dalies pakeisto patvirtinus nereikšmingą pakeitimą pagal Reglamento (ES) Nr. 1151/2012 53 straipsnio 2 dalies antrą pastraipą paskelbimas

(2022/C 283/09)

Europos Komisija patvirtino šį nereikšmingą pakeitimą pagal (1) Komisijos deleguotojo reglamento (ES) Nr. 664/2014 6 straipsnio 2 dalies trečią pastraipą

Su šia nereikšmingo pakeitimo paraiška galima susipažinti Komisijos duomenų bazėje eAmbrosia

BENDRASIS DOKUMENTAS

„ / Skor Thnot Kampong Speu“

ES Nr.: PGI-KH-02156-AM01 – 29.9.2021

SKVN ( ) SGN (X)

1. Pavadinimas (-ai)

„ / Skor Thnot Kampong Speu“

2. Valstybė narė arba trečioji šalis Kambodža

3. Žemės ūkio produkto arba maisto produkto aprašymas

3.1. Produkto rūšis

1.8 klasė. Kiti Sutarties I priede išvardyti produktai (prieskoniai ir kt.)

3.2. Produkto, kurio pavadinimas nurodytas 1 punkte, aprašymas

„ / Skor Thnot Kampong Speu“ – iš vėduoklinių palmyrų (Borassus flabellier L.) augalo sulčių gaminamas palmyrų cukrus

Cukrui „ / Skor Thnot Kampong Speu“ būdingas sodrus kvapas ir rusva moliūgo spalva.

Gaminamas, apdorojamas ir rinkoje parduodamas 4 rūšių cukrus „ / Skor Thnot Kampong Speu“:

— smulkusis palmyrų cukrus,

— palmyrų cukraus pasta,

— palmyrų cukraus kubeliai,

— palmyrų sirupas.

Išsamus skirtingų rūšių cukraus „ / Skor Thnot Kampong Speu“ aprašymas

Rūšis Tekstūra Spalva* Kvapas Skonis Cheminės savybės Smulkusis cukrus — Nelimpa prie pirštų — Granulių dydis < 1,5 mm — Sausas 712 C arba 713 C Produktas neturėtų skleisti grybų ar degėsių kvapo — Labai saldus — Nuo vidutiniškai stipraus iki stipraus palmyrų cukraus skonio — Vos jaučiamas rūgštumas ir kartumas > 95 % BRIX pH = 4,5–6,5 Aw < 0,45 Cukraus pasta — Nelimpa arba beveik nelimpa prie pirštų — Nedidelė kristalų granulių procentinė dalis Nuo 131 C iki 1205 C — Nuo vidutiniškai saldaus iki labai saldaus — Vos jaučiamas rūgštumas ir kartumas — Nuo vidutiniškai stipraus iki stipraus palmyrų nektaro skonio 85–95 % BRIX pH = 4,5–6,5 Aw < 0,8 Cukraus kubeliai — Nuo vidutinės iki didelės granulių procentinės dalies — Nedidelė miltelių procentinė dalis — Sausi Nuo 160 C iki 712 C — Nuo vidutiniškai saldaus iki labai saldaus — Nuo vidutiniškai stipraus iki stipraus palmyrų cukraus skonio — Vidutiniškai rūgštus ir šiek tiek kartus skonis 85–95% BRIX pH = 4,5–6,5 Aw < 0,7 Sirupas — Lipnus Nuo 712 C iki 815 C Vidutiniškai stiprus nektaro kvapas — Vidutiniškai saldus — Vidutiniškai stiprus palmyrų cukraus skonis — Šiek tiek rūgštus skonis Brix: 50–70 % pH = 3,5–6,5 Aw < 0,85

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

—

3.4. Specialūs gamybos veiksmai, atliktini nustatytoje geografinėje vietovėje

1. Derliaus nuėmimas

Gamintojai augalo sultis turi surinkti iš palmyrų, augančių nustatytoje geografinėje vietovėje.

2. Palmyrų sulčių rinkimas

Palmyrų sultys renkamos ir apdorojamos nuo gruodžio 1 d. iki kitų metų gegužės 31 d., naudojant specialų įrankį – bambukinę arba plastikinę talpyklą, vadinamą „Bampong“.

Išėmę iš palmyrų šias talpyklas, gamintojai, prieš apdorodami sultis, negali jų pilti į plastikinius butelius ar kitas talpyklas.

Prieš apdorodami gamintojai palmyrų sultis filtruoja per tankius koštuvus, kurių tinklelio dydis yra ne didesnis kaip 15 mikrometrų.

3. Palmyrų sulčių apdorojimas (virimas)

Palmyrų sultys apdorojamos kaistuvuose ant krosnies. Į kaistuvus neleidžiama dėti jokių papildomų medžiagų. Kai pasiekiamas garavimo tikslinis taškas, kaistuvas nuimamas nuo krosnies ir produktas ima kristalizuotis, palmyrų cukrus šviesėja. Palmyrų sultims apdoroti naudojami keli specialūs įrankiai, vadinami Antoks ir Khnos (tradiciniai įrankiai, pagaminti iš medžio arba nerūdijančio plieno).

4. Palmyrų cukraus laikymas

Medžiagos, naudojamos palmyrų cukrui laikyti prieš pakuojant: molinės puodynės (keramika) ir plastikinės talpyklos arba plastikiniai maišai, tinkami maistui laikyti.

Smulkusis cukrus Cukraus pasta Cukraus kubeliai Sirupas Laikino laikymo prieš supakuojant trukmė 3 mėnesiai 3 mėnesiai 3 mėnesiai 3 mėnesiai Naudojimo trukmė (geriausias iki) 3 metai 1 metai 1 metai 2 metai

Laikymo sąlygos:

— sausai,

— nuo saulės spindulių apsaugotoje vietoje.

3.5. Specialios produkto, kurio pavadinimas nurodytas, pjaustymo, trynimo, pakavimo ir kt. taisyklės

Surinkę ir apdoroję palmyrų cukrų, ūkininkai arba ūkio subjektai prieš jį pakuodami laiko jį ne ilgiau kaip 3 mėnesius.

Pakuotojai nenaudoja medžiagų, kurios galėtų turėti įtakos cukraus kokybei. Tinkama pakuotė pasižymi šiomis savybėmis:

— tarp pakuotės ir produktų nevyksta jokios cheminės reakcijos,

— supakuotas produktas išlieka geros būklės,

— pakuotė turi būti nekenksminga aplinkai (atsižvelgiant į medžiagų gamybą, transportavimą).

Cukraus „ / Skor Thnot Kampong Speu“ pakavimas gali būti vykdomas „ / Skor Thnot Kampong Speu“ cukraus gamybos vietovėje arba už jos ribų.

3.6. Specialios produkto registruotu pavadinimu ženklinimo taisyklės

Produkto pakuotės ir talpyklos ženklinamos produkto pavadinimu. „ / Skor Thnot Kampong Speu“ etiketėje turi būti nurodytas pavadinimas „ / Skor Thnot Kampong Speu“ (prie kurio gali būti pateiktas vertimas į bet kurią (-ias) atitinkamą (-as) kalbą (-as)) pakankamai didelio dydžio šriftu, kurį būtų galima aiškiai matyti ant etiketės.

Jei cukrus „ / Skor Thnot Kampong Speu“ parduodamas už Kambodžos ribų, etiketėje turi būti pateikta bent ši informacija:

— originalus pavadinimas „ “ arba „Skor Thnot Kampong Speu“ (prie kurio gali būti pateiktas vertimas į atitinkamą kalbą), IR

— geografinės nuorodos „ / Skor Thnot Kampong Speu“ logotipas ir (arba)

— nacionalinis Kambodžos saugomų geografinių nuorodų logotipas, ir (arba)

— kiti kitų šalių ar šalių grupės, kuriose „ / Skor Thnot Kampong Speu“ įregistruota kaip geografinė nuoroda, saugomos geografinės nuorodos logotipai.

Kitų šalių ar šalių grupės, kuriose užregistruotas „ / Skor Thnot Kampong Speu“, užrašas „Saugoma geografinė nuoroda“ gali būti pateikiamas su vertimu.

Siekiant užtikrinti produkto autentiškumą ir atsekamumą, pakuotė turi būti paženklinta atskiru serijos numeriu. Visi ūkio subjektai yra Kampong Spi palmyrų cukraus pardavimo skatinimo asociacijos nariai. Jie nemokamai gauna nario identifikacijos numerį, kurį privaloma įtraukti į serijos numerį.

Pirmesniuose punktuose:

Geografinės nuorodos „ / Skor Thnot Kampong Speu“ logotipas susijęs su toliau nurodyta nuoroda (arba atitinkamomis jos versijomis kitomis kalbomis).

arba

— Nacionalinis Kambodžos saugomų geografinių nuorodų logotipas yra toks:

4. Glaustas geografinės vietovės apibūdinimas

Geografinę vietovę, kurioje renkami ir apdorojami palmyrų syvai, sudaro trys Pietų Kambodžos vidurio regionai:

— Kampong Spi provincijos Oudongo ir Samrong Tongo regionai;

— Kandalo provincijos Ang Snuolo regionas.

„ / Skor Thnot Kampong Speu“ gamybos ir pakavimo vietovės žemėlapis

Pastaba. / Skor Thnot Kampong Speu“ gaminti, tinkamas augti dirvožemis apibūdinamas specifikacijos knygos 5.1 punkte. Palmyroms, iš kurių surinktos sultys galėtų būti naudojamos cukrui „/ Skor Thnot Kampong Speu“ gaminti, tinkamas augti dirvožemis apibūdinamas specifikacijos knygos 5.1 punkte.

5. Ryšys su geografine vietove

Egzistuoja priežastinis ryšys tiek tarp produkto gero vardo ir geografinės vietovės, tiek tarp produkto kokybės ir geografinės vietovės.

Istorija ir geras vardas

Vėduoklinės palmyros (Borassus flabellifer; khmerų kalba – Doeum Thnot) auga daugelyje Kambodžos vietovių. Ūkininkai sodina vėduoklines palmyras prie namų ir kaimų, pakelėse, palei ryžių terasas. Remiantis Kambodžos žemės ūkio bibliografija, palmyrų cukraus kultūra pradėjo plisti nuo 1901 m., kai kiekvienam ūkininkui karališkuoju dekretu buvo nurodyta savo ryžių lauke pasodinti vėduoklinių palmyrų. 2005 m. karališkuoju dekretu vėduoklinė palmyra paskelbta Kambodžos simboliu.

1967 m. garsus prancūzų geografas Jeanas Delvert’as rašė, kad Kampong Spi regionas buvo pagrindinė vėduoklinių palmyrų auginimo vietovė – joje augo 375 000 medžių („Le Paysan Cambodgien“, Jean Delvert, 1961 m.). Pasak Jeano Delvert’o, praėjusio amžiaus šeštajame dešimtmetyje Kampong Spi ir Kandalo provincijų ūkininkai jau garsėjo savo praktine patirtimi ir žiniomis, kaip auginti palmyrų cukrui gaminti skirtą derlių: auginant cukrui „ / Skor Thnot Kampong Speu“ gaminti skirtus augalus ir gaminant iš jų šį cukrų reikia ilgalaikės patirties: kaimuose (phum) tik keletas žmonių žino, kaip auginti vėduoklines palmyras (thnot), o daugelyje vietovių apskritai nėra kompetentingų žmonių, auginimo specialistų yra tik didžiuosiuose gamybos regionuose (Kandale, Kampong Spi, Kampong Čnange), kuriuose gaunamas derlius. Kristalinio cukraus iš palmyrų gamyba Kampong Spi regione vykdoma nuo praėjusio amžiaus aštuntojo dešimtmečio.

Pavadinimas „Kampong Spi“ susijęs su cukraus gamyba, o palmyrų cukrus laikomas tradiciniu šios vietovės produktu. Apie palmyrų cukraus gamybą Kampong Spi regione teigiamai atsiliepiama kelionių vadovuose, pavyzdžiui, „Gyvenimo Azijoje gide“ (Anitos Surewicz straipsnis, 2008 m. kovo 1 d.).

Straipsnių apie cukrų „ / Skor Thnot Kampong Speu“ nuolat pasirodo Kambodžos ir ASEAN regiono laikraščiuose, pvz., „Phnom Penh Post“ (straipsnis „Palmyrų cukraus eksportas padidėjo 138 %“, 2014 m. gruodžio 8 d.). Tokiuose laikraščiuose kaip „Cambodia Daily“ skelbiamos cukraus „ / Skor Thnot Kampong Speu“ reklaminės akcijos.

Su geografine kilme siejama kokybė

Cukraus „ / Skor Thnot Kampong Speu“ gamybos vietovė yra per liūčių sezoną neapsemiamos žemumos. Vidutinis kritulių kiekis cukraus „ / Skor Thnot Kampong Speu“ gamybos vietovėje yra 1 200 mm per metus, o lyja vidutiniškai 105 dienas per metus – laikoma, kad šioje Kambodžos Karalystės zonoje iškrenta mažiausiai kritulių.

Palmyros, naudojamos cukrui „ / Skor Thnot Kampong Speu“ gaminti, auga Oudongo ir Samrong Tongo regionuose Kampong Spi provincijoje ir Ang Snuolo regione Kandalo provincijoje. Šios palmyros auga rausvai geltoname jauražemyje – ypatingos rūšies smėlingame dirvožemyje, kurio gylis yra ne mažesnis kaip 80 cm, be to, jame yra žvyro sluoksnis, pasižymintis geromis drenavimo savybėmis.

Tyrimai ir analizė parodė, kad šiuose trijuose regionuose augančių palmyrų sultys pasižymi didele cukraus koncentracija. Visi su palmyrų cukrumi susiję ūkio subjektai (gamintojai, perdirbėjai ir vietos prekiautojai) pripažįsta, kad cukraus kokybei didelę įtaką daro tai, jog medžiai auga giliame smėlingame dirvožemyje. Palmyrų cukraus iš skirtingų regionų ir provincijų analizės rezultatai rodo, kad trijuose nustatytos gamybos vietovės regionuose cukraus koncentracija augalo sultyse yra didžiausia. Tuo galima paaiškinti, kodėl cukrus „ / Skor Thnot Kampong Speu“ skleidžia tokį sodrų kvapą.

Ypatinga cukraus „ / Skor Thnot Kampong Speu“ kokybė yra akivaizdžiai susijusi su geografine vietove. Tam įtakos turi keli veiksniai.

Gamtiniai veiksniai

— Dėl regiono skurdaus smėlingo dirvožemio augalo sultys yra kvapnesnės ir pasižymi didesne cukraus koncentracija (2–3 Brikso laipsniais daugiau nei kitose vietovėse), palyginti su augalo sultimis, gaunamomis iš palmyrų kitose provincijose, kuriose dirvožemis derlingesnis.

— Gamybos vietovėje iškrenta mažiausiai kritulių visoje Kambodžoje, todėl sultys yra labiau koncentruotos, o kvapas sodrus.

Žmogiškieji veiksniai ir (arba) konkreti praktinė patirtis

Gamintojų praktika: jų praktinės žinios taikomos vadovaujant sulčių derliaus surinkimui ir gaminant palmyrų cukrų.

Palmyrų cukraus derlių renka įgudę ir žvitrūs cukraus gamintojai, kurie lipa į palmyrų viršūnes, kad surinktų sultis iš palmyrų žiedų. Palmyrų sultys renkamos tik naudojant bambukinę arba plastikinę talpyklą, vadinamą „Bampong“, Siekiant sulėtinti palmyrų sulčių fermentaciją, į bambukinę talpyklą dedamas nedidelis Popel arba Koki medžio gabalėlis. Palmyrų sultims apdoroti reikia tradicinių įrankių, vadinamų Antok ir Khnos.

Augalo sulčių kvapo kokybė priklauso nuo to, kiek bambukinių talpyklų pritvirtinta žiedyno lygyje, ir nuo sulčių srovės. Gamintojas į vieną talpyklą gali įdėti ne daugiau kaip vieną moterišką palmyros žiedą arba keturis vyriškus žiedus.

Kiekviena talpykla nuimama nuo palmyros per 15 valandų nuo jos pritvirtinimo, o surinktas sultis pradedama apdoroti per 2 valandas nuo jų surinkimo.

Gamintojai sukaupė konkrečių žinių, kaip virinti sultis siekiant išgauti kokybišką cukrų, atsižvelgiant į tai, kokį galutinį produktą jie nori gauti.

Nuoroda į paskelbtą specifikaciją

—

(1) OL L 179, 2014 6 19, p. 17.